18/10/2022 | Administración LocalMunicipal
As Pontes de García Rodríguez
Cultura
Bases do Concurso de Fungos As Pontes 2022

Mediante o decreto nº 1530/2022, de 11 de outubro de 2022, ditado polo concelleiro delegado da área de contratación e cultura, resolveuse aprobar as seguintes bases bases do Concurso de Fungos 2022 e ordenar a súa publicación no Boletín Oficial da Provincia. O Real Decreto Lexislativo 2/2004, do 05 de marzo, que aproba o Texto refundido da lei de facendas locais, e a Lei 38/2003, de 17 de novembro, xeral de subvencións (LXS), RD 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións, Lei 10/2017, de 27 de decembro, de espectáculos públicos e actividades recreativas de Galicia 1ª O Concurso de Fungos de As Pontes de Fernando Patricio Victoriano Ramon Fernandez Muñiz Angelico organízase co desexo de fomentar a afección á micoloxía e contribuír á difusión e coñecemento das especies micolóxicas do territorio.2ª Para concursar deberán presentarse exemplares dun mínimo de 10 especies distintas de cogomelos silvestres. As persoas concursantes deberán identificalos e poñer nome nos cogomelos que presenten. Non se empregarán especies protexidas. As persoas concursantes deberán ter, cando menos, 18 anos que acreditarán presentando o DNI, aquelas da categoría xuvenil deberán ter entre 18 e 25 anos cumpridos o día do concurso (30 de outubro). Cada persoa só poderá participar cunha cesta.3ª O xurado estará formado por persoas entendidas na materia que valorarán a clasificación, estado e variedade das especies presentadas. Ademais no premio especial atenderase á presentación e exemplares máis raros.4ª As inscricións poderán realizarse no Dpto. de Cultura, antes da feira, no telf.981440344 ou no correo cultura@aspontes. org ata o venres 28 de outubro ás 12:00h (deberán ter confirmación do Dpto. de Cultura da inscrición na feira), e o día 30 de outubro na feira antes das 10:30h. Para a admisión de inscricións terase en conta a adaptación á infraestrutura e xestión da feira, polo que no caso de que o número de participantes sexa superior ás prazas dispoñibles, a selección das cestas participantes farase por orde de inscrición.5ª A presentación a concurso será dende as 09.00h ata as 10.30h na carpa instalada na rúa Alexandre Bóveda das Pontes, a partir desta hora, momento no que o xurado comezará a facer a valoración das cestas, non se admitirán máis participantes.6ª As persoas concursantes deberán manter a súa exposición particular ata polo menos as 14.00h, procedendo seguidamente a retirar os exemplares. Desde o momento de presentación da cesta ata a total recollida da mesma a persoa concursante será responsable do contido da mesma.7ª O xurado resérvase o dereito de declarar deserto algún dos premios e as súas decisións serán inapelables. Ante posibles dúbidas na interpretación destas bases prevalecerá o criterio do xurado. A participación neste concurso implica a aceptación das bases.8ª Establécense os seguintes premios (podendo declararse deserto algún deles): 1º premio: 400 euros 2º premio: 200 euros 3º premio: 150 euros 4º premio: 100 euros 5º premio: 75 euros Premio especial xuvenil: 75 euros Premio especial: 400 euros 9ª Os premios estarán suxeitos á retención de IRPF de acordo coa lexislación vixente. A persoas gañadoras daranse a coñecer o mesmo día da feira, unha vez rematado o concurso. Os/as participantes que resulten gañadores/as recollerán nese momento un vale do premio. Os/as premiados/as deberán presentar a designación bancaria cumprimentada ao seu nome asinada pola entidade financeira ou xunto cun certificado de conta bancaria no rexistro xeral do Concello (ou no rexistro telemático, na sede electrónica do Concello:(https://sede.aspontes.com) entre o 31 de outubro e o 1 de decembro). O premio farase efectivo por transferencia bancaria.” As Pontes de García Rodríguez, 11 de outubro de 2022. O Concelleiro delegado de contratación e cultura Vicente Roca Uceira